Diari Oficial de la Generalitat Valenciana


Sumari del DOGV 9945, del 26-09-2024 (2024/9443)

ACORD de 9 de setembre de 2024, d’incoació del procediment per a la declaració administrativa d’herència intestada a favor de la Generalitat i l’adjudicació dels béns i drets de l’herència de Luis Miguel Anes Alonso.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9945

Data del DOGV
:   26-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9443

CVE
:   NNVX-Z-3205-2584

Data del document
:   09-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d’expedient: ABI 618/2022

Causant: Luis Miguel Anes Alonso. DNI: \*\*\*\*764\*\*

Lloc i data de la defunció: Castelló de la Plana (Castelló), el 7 de juny de 2019

Últim domicili: Castelló de la Plana (Castelló)

*Antecedents de fet*

La Conselleria d’Hisenda, Economia i Administració Pública ha tingut coneixement mitjançant una denúncia presentada per particular, via telemàtica en data 2 de novembre de 2022, amb data de registre d’entrada 9 de novembre de 2022 i número de registre d’entrada 4688, de la defunció en estat civil solter de Luis Miguel Anes Alonso. En l’escrit de presentació sol·licita se li abone el premi del 10 % al fet que té dret.

En la documentació aportada consten el certificat de defunció, el certificat d'actes d'última voluntat, en el qual figura que no va atorgar testament, la renúncia a l'herència de familiars i informació complementària.

Vist que el denunciant no aporta el certificat d'empadronament del causant, documentació exigida en l'article 4 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, és requerit per esta direcció general.

Esta administració sol·licita certificat d'empadronament davant de la negativa a la sol·licitud del denunciant per l'Ajuntament de Castelló de la Plana. En data de registre d'entrada 15 de desembre de 2022, es rep el certificat d'empadronament en el qual es constata que Luis Miguel Anes Alonso va estar empadronat a l'Ajuntament de Castelló de la Plana del 17 de gener al 7 de juny de 2019.

Amb data de registre d'entrada 9 de febrer de 2023 el denunciant comunica que el causant va estar empadronat a l'Ajuntament de Guardamar del Segura (Alacant). Esta administració sol·licita certificat d'empadronament davant de la negativa a la sol·licitud del denunciant per l'Ajuntament de Guardamar del Segura. En data de registre d'entrada 15 de febrer de 2023, es rep el certificat d'empadronament en el qual es constata que Luis Miguel Anes Alonso va estar empadronat a l'Ajuntament de Guardamar del Segura del 18 de març al 17 de gener de 2019.

De les actuacions prèvies resulta que no consta l’existència de persones amb dret a heretar i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l’article 71.1.c de la Llei orgànica 5/1982, d’1 de juliol, d’Estatut d’Autonomia de la Comunitat Valenciana; l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l’expedient per a la declaració d’herència intestada a favor de la Generalitat.

Així, en l’exercici de les competències que m’atribuïx l’article 13 del Decret 133/2023, de 10 d’agost, del Consell, d’aprovació del Reglament orgànic i funcional de la Conselleria d’Hisenda, Economia i Administració Pública, i basant-me en el que disposa l’article 58 de la Llei 39/2015, d’1 d’octubre, del procediment administratiu comú de les administracions públiques,

DISPOSE

*Primer*

Incoar el procediment de declaració de la Generalitat com a hereua abintestada de Luis Miguel Anes Alonso, d’acord amb el que establixen l’article 43.3 de la Llei 14/2003, de 10 d’abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d’expedients d’herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i comprovacions que resulten necessaris per a determinar la procedència dels drets successoris de l’Administració de la Generalitat i incloure en l’expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l’òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d’arxius públics, la informació sobre la persona causant i sobre els béns i drets dels quals és titular que s’estime necessària per a una millor instrucció de l’expedient.

*Tercer*

Publicar este acord en el *Diari Oficial de la Generalitat Valenciana*, en la pàgina web d’esta conselleria i, durant el termini d’un mes, als taulers d’anuncis dels ajuntaments corresponents a l’últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant o l’eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 9 de setembre de 2024

Antonio Joaquín Woodward Poch

Director general de Patrimoni